Թերթերից մեկն այսօր գրել է, որ այս պահին կառավարությունում է գազի և էլեկտրաէներգիայի սակագնի ձևավորման մի հաշվարկ, ըստ որի՝ գազը բնակչությանը կարելի է վաճառել մեկ խորանարդ մետրը 100 դրամով: Սակայն մի քանի պաշտոնյաներ՝ ՀԾԿՀ նախագահի պաշտոնակատար Միքայել Սողոմոնյանը, էներգետիկայի եւ բնական պաշարների նախարարի պաշտոնակատար Գարեգին Բաղրամյանը, անում են ամեն ինչ, որ այդ հաշվարկը վարչապետի պաշտոնակատար Նիկոլ Փաշինյանին չհասնի, քանի որ պետության հաշվին հարստացած բազմաթիվ մարդիկ կդատապարտվեն: